ai4bharat/Pralekha huggingface dataset:
రక్షణ మంత్రిత్వ శాఖ
ఐఎన్ఎస్ విక్రమాదిత్య, ఐఎన్ఎస్ విక్రాంత్ల ఉమ్మడి కార్యకలాపాలు
ఆకాశమే హద్దుః భారతీయ నావికాదళ బహుళ విమాన వాహక దళ ప్రదర్శన
అరేబియా సముద్రంలో 35 విమానాలకు పైగా సమన్వయపూరితమైన మోహరింపుతో, బహుళ వాహక కార్యకలాపాల ప్రదర్శనతో హిందూ మహాసముద్రంలో భారతీయ నావికాదళం సముద్రంలో తన ప్రబల నావికాదళ సామర్ధ్యాలను ఆదివారం ప్రదర్శించింది. సముద్ర రంగంలో తన జాతీయ ప్రయోజనాలను, ప్రాంతీయ సుస్థిరతను నిర్వమించడం, సహకార భాగస్వామ్యాలను పెంచిపోషించాలన్న భారత్ నిబద్ధతను ఈ నావికాదళ పరాక్రమానికి సంబంధించిన ఈ ప్రదర్శన పట్టి చూపుతుంది.
హిందూ మహా సముద్రంలోను, వెలుపల సముద్ర భద్రత, శక్తి ప్రదర్శనను పెంచాలన్న భారత నావికాదళ అన్వేషణలో ఒక ముఖ్యమైన మైలు రాయిని ఇది సూచిస్తుంది. ఈ విన్యాసంలో విభిన్నమైన నౌకలు, జలాంతర్గాములు, విమానాల సముదాయంతో సహా ఎన్ఎస్ విక్రమాదిత్య, దేశీయంగా నిర్మించిన ఐఎన్ఎస్ విక్రాంత్ అన్న రెండు ఎయిర్క్రాఫ్ట్ కారియర్స్ తో సముద్ర రంగంలో భారతదేశ సాంకేతిక నైపుణ్యాన్ని ప్రదర్శించారు.
విన్యాసాలలో కేంద్రంగా ఉన్న ఐఎన్ఎస్ విక్రమాదిత్య, ఐఎన్ఎస్ విక్రాంత్ లు ఎంఐజి-29 కె ఫైటర్ జెట్లు, ఎంహెచ్60ఆర్, కమోవ్, సీకింగ్, చేతక్ & ఎఎల్హెచ్ హెలికాప్టర్లు సహా విస్త్రతమైన విమానాలకు ప్రయోగ వేదికను అందించే ఫ్లోటింగ్ సావరిన్ ఎయిర్ ఫీల్డ్స్ గా పని చేస్తాయి. ఈ చలనశీల స్థావరాలను ఎక్కడైనా మోహరించి, మిషన్ సౌలభ్యాన్ని పెంచడం, ఉద్భవిస్తున్న ముప్పులకు ఎప్పటికప్పుడు స్పందించడం, ప్రపంచవ్యాప్తంగా మన జాతీయ ప్రయోజనాలను పరిరక్షించేందుకు నిరంతర వాయు కార్యకలాపాలను నిర్వహించడానికి అనుమతిస్తుంది. ఇందుకు అదనంగా, ఈ ప్రాంతంలో ఉమ్మడి భద్రతా అవసరాలకు తోడ్పడే సామర్ధ్యంతో, సన్నద్ధతతో భారతీయ నావికాదళం ఉందనే హామీని మన మిత్రులకు అవి ఇస్తాయి.
రెండు వాహక యుద్ధ బృంద కార్యకలాపాల విజయవంతమైన ప్రదర్శన అన్నది సముద్ర రంగంలో ఆధిపత్యాన్ని నిర్వహించేందుకు సముద్ర ఆధారిత వాయు శక్తి కీలక పాత్ర పోషిస్తుందనడానికి శక్తివంతమైన సాక్ష్యంగా ఉంటుంది.
భారత్ తన భద్రతా యంత్రాంగాన్ని బలోపేతం చేయడాన్ని కొనసాగిస్తున్నందున, దేశపు రక్షణ వ్యూహాన్ని రూపొందించడంలో, ప్రాంతీయ స్థిరత్వాన్ని ప్రోత్సహించడంలో ఎయిర్క్రాఫ్ట్ కారియర్ల ప్రాముఖ్యత అత్యంత కీలకంగా ఉంటుంది.
ఉక్కు మంత్రిత్వ శాఖ
ఇండియన్ మినరల్స్ & మెటల్ ఇండస్ట్రీపై కాన్ఫరెన్స్ నిర్వహించనున్న ఎన్ఎండిసీ &ఎఫ్ఐసీసీఐ
నేషనల్ మినరల్ డెవలప్మెంట్ కార్పొరేషన్ లిమిటెడ్ , ఉక్కు మంత్రిత్వ శాఖ ఆధ్వర్యంలోని సిపిఎస్ఈ మరియు ఫిక్కి భారతీయ ఖనిజాలు మరియు లోహాల పరిశ్రమపై 'ట్రాన్సిషన్ టువర్డ్స్ 2030 & విజన్ 2047' అనే అంశంపై న్యూఢిల్లీలో ఆగస్టు 23, 24 తేదీల్లో సదస్సును నిర్వహించనుంది.
75 ఏళ్ల భారత స్వాతంత్ర్య జ్ఞాపకార్థం మరియు కేంద్ర ఉక్కు మరియు గనుల మంత్రిత్వ శాఖల సహకారంతో కొనసాగుతున్న “ఆజాదీ కా అమృత్ మహోత్సవ్” సందర్భంగా ఈ రెండు రోజుల కార్యక్రమం నిర్వహించబడుతోంది. 'విజన్ 2047' సాధించడానికి ఖనిజాలు & లోహాల రంగానికి సంబంధించిన రోడ్మ్యాప్పై చర్చలు జరపడం ఈ కార్యక్రమ ముఖ్య లక్ష్యం.
ఈ కార్యక్రమానికి పరిశ్రమ, విధాన మరియు విద్యాసంస్థల నుండి వక్తలు హాజరవుతారు. ప్రపంచ మరియు దేశీయ ఉత్పత్తిదారులు, ఖనిజ సంస్థలు, విధాన రూపకర్తలు, గని పరికరాల తయారీదారులు, గ్లోబల్ కార్పొరేట్ సంస్థల దేశాధినేతలు, కేంద్ర మరియు రాష్ట్ర ప్రభుత్వ అధికారులు ఈ సదస్సుకు హాజరై ప్రసంగిస్తారు.
కర్టెన్ రైజర్ కార్యక్రమంలో ఫిక్కీ మైనింగ్ కమిటీ చైర్, ఎన్ఎండిసి లిమిటెడ్ చైర్మన్ కమ్ మేనేజింగ్ డైరెక్టర్ శ్రీ సుమిత్ దేబ్ మాట్లాడుతూ "దేశంలో విస్తారమైన ఖనిజ వనరుల ఆధారం మరియు వ్యాపార మరియు నియంత్రణ వాతావరణంలో అంతర్జాతీయ దిగ్గజాలు కూడా అభివృద్ధి చెందుతున్నాయని పేర్కొన్నారు. దేశంలోని గనులు మరియు ఖనిజ పరిశ్రమలపై దేశీయ సంస్థలతో పాటు అంతర్జాతీ సంస్థలు కూడా ఆసక్తి చూపుతున్నాయని తెలిపారు.
"పరిశ్రమతో పాటు కేంద్ర మరియు రాష్ట్రాలతో సహా సంబంధిత వాటాదారుల మధ్య సహకారం కీలకం. రాబోయే సమావేశం సహకారాన్ని బలోపేతం చేయడానికి మరియు ముందుకు సాగే ప్రణాళికను రూపొందించడానికి ఒక వేదికగా పని చేస్తుంది.
సవాళ్లు మరియు అడ్డంకులను పరిష్కరించడం మరియు వాటికి పరిష్కారాలను కనుగొనడం పురోగతికి కీలకం మరియు ఈ సమావేశం దానికి సరైన వేదికను అందిస్తుందని మిస్టర్ దేబ్ అన్నారు.
“వ్యాపార పర్యావరణ వ్యవస్థను సులభతరం చేయడానికి మరియు దేశాన్ని స్వావలంబనగా మార్చడానికి భారతదేశంలోని మైనింగ్ రంగం సంస్కరణలతో ఒక నమూనా మార్పు ద్వారా వెళుతోంది.
రాబోయే సమావేశంలో కొత్త యుగం ఖనిజాలు, డిజిటలైజేషన్ & ఆటోమేషన్ మరియు ఇతర సాంకేతిక ఆవిష్కరణలపై కూడా చర్చలు జరుగుతాయి. ఈ కార్యక్రమంలో భాగంగా ప్రపంచవ్యాప్తంగా ఖనిజాలు మరియు లోహాల భవిష్యత్తుపై కంట్రీ ప్యానెల్ చర్చ కూడా ఉంటుంది.
ఖనిజాలు మరియు లోహాల కోసం ప్రపంచ కమోడిటీస్ మార్కెట్ను అర్థం చేసుకోవడం, ఖనిజాల అభివృద్ధి మరియు ఆర్థిక వృద్ధి మధ్య పరస్పర సంబంధాన్ని హైలైట్ చేయడం, భారతీయ ఖనిజాలు మరియు లోహాల పరిశ్రమపై ప్రభావం చూపగల అంతర్జాతీయ మార్కెట్లలో పరిణామాలు మరియు భారతీయ ఖనిజాలు మరియు లోహాలలో అవకాశాలను గుర్తించడం వంటి అంశాలను ఈ సదస్సు ద్వారా తెలియజేస్తుంది.
భారతదేశం చాలా ఖనిజాలను కలిగి ఉంది. ఇంధనం, అణు, లోహ,లేహేతర మరియు మైనర్ ఖనిజాలతో సహా 95 ఖనిజాలను ఉత్పత్తి చేస్తుంది. అన్వేషించబడని కారణంగా వాటిని వెలికితీసేందుకు మైనింగ్ కంపెనీలు చాలా ఉన్నాయి.
ప్రధాన మంత్రి కార్యాలయం
ప్రజల కు ‘జీవించడం లో సౌలభ్యాన్ని’ పెంచడం కోసంభారతదేశం సాంకేతిక విజ్ఞానాని కి ఎనలేని ప్రాధాన్యాన్ని ఇస్తోంది: ప్రధాన మంత్రి
ప్రజల కు ‘జీవించడం లో సౌలభ్యాన్ని’ పెంచడం కోసం భారతదేశం సాంకేతిక విజ్ఞానాని కి ఎనలేని ప్రాముఖ్యాన్ని ఇస్తోంది అని ప్రధాన మంత్రి శ్రీ నరేంద్ర మోదీ అన్నారు. ఆరోగ్య మంత్రిత్వ శాఖ చేసిన ఒక ట్వీట్ కు ఆయన ప్రతిస్పందించారు. ఆ ట్వీట్ ఎఐఐఎమ్ఎస్ రుషికేశ్ కు సంబంధించింది. ఎఐఐఎమ్ఎస్ రుషికేశ్ నుండి వాయు మార్గం గుండా వెళ్తే సుమారు గా 40 కిలో మీటర్ ల దూరం  లో ఉన్నటువంటి టిహరీ గఢ్ వాల్ జిల్లా ఆసుపత్రి కి 2 కిలో గ్రాముల టిబి మందుల ను 30 నిమిషాల వ్యవధి లోపల పంపించడం కోసమని డ్రోన్ లను ప్రయోగాత్మకం గా ఉపయోగించడం జరిగింది.
ప్రధాన మంత్రి ఒక ట్వీట్ లో -
‘‘ప్రజల ‘జీవన సౌలభ్యాన్ని’ పెంపొందింప చేయడం కోసం భారతదేశం సాంకేతిక విజ్ఞానాన్ని వినియోగ పరచుకోవడాని కి ఎనలేని ప్రాముఖ్యాన్ని కట్టబెడుతోంది’’ అని పేర్కొన్నారు.
ప్రధాన మంత్రి కార్యాలయం
డాక్టర్ బాబా సాహెబ్ అంబేడ్కర్ జయంతి సందర్భంగా ఆయనకు ప్రధానమంత్రి శ్రద్ధాంజలి
డాక్టర్ బాబాసాహెబ్ జయంతి నేపథ్యంలో ప్రధానమంత్రి శ్రీ నరేంద్ర మోదీ ఆయనకు శ్రద్ధాంజలి ఘటించారు.
ఈ మేరకు ఒక ట్వీట్ ద్వారా పంపిన సందేశంలో:
“సమాజంలోని అణగారిన, దోపిడీకి గురవుతున్న వర్గాల సాధికారత కోసం తన జీవితాన్ని ధారబోసిన పూజ్య బాబాసాహెబ్ జయంతి సందర్భంగా ఆయనకు నా నివాళి.. జై భీమ్!” అని ప్రధానమంత్రి పేర్కొన్నారు.
(
సూక్ష్మ, లఘు, మధ్య తరహా సంస్థల మంత్రిత్వ శాఖష్
PMEGP పథకం కింద పశ్చిమ ప్రాంతంలో పంపిణీ అయిన సబ్సిడీ మొత్తం లోన్ రూ. 304.65 కోట్లు & రూ.100.55 కోట్లు మార్జిన్ మనీ
సంస్థను స్థాపించడం ద్వారా స్వయం ఉపాధి మరియు స్వావలంబన దిశగా అడుగులు
స్వావలంబన భారతదేశం వైపు మరో ముందడుగు వేస్తూ, ఖాదీ మరియు గ్రామ పరిశ్రమల కమీషన్ ఛైర్మన్ శ్రీ మనోజ్ కుమార్, పశ్చిమ ప్రాంతంలోని 1463 మంది లబ్ధిదారులకు  రూ. 100.55 కోట్ల మార్జిన్ మనీ సబ్సిడీని పంపిణీ చేశారు. మంజూరైన రూ. 304.65 కోట్ల రుణం నుంచి, ఇందులో ప్రధానమంత్రి ఉపాధి కల్పన కార్యక్రమం కింద మహారాష్ట్ర రాష్ట్రంలోని 654 మంది లబ్ధిదారులకు మార్జిన్ మనీ గ్రాంట్ మొత్తం రూ. 24.38 కోట్లు పంపిణీ చేశారు. KVIC అనేది భారత ప్రభుత్వ ఉపాధి-ఆధారిత ప్రధాన పథకం.
ఈ సందర్భంగా కెవిఐసి చైర్మన్ ప్రసంగిస్తూ ప్రధానమంత్రి స్వయం సమృద్ధి భారత్ కల సాకారం చేయడంలో ప్రధానమంత్రి ఉపాధి కల్పన కార్యక్రమం కీలక పాత్ర పోషిస్తోందన్నారు. ఖాదీ మరియు గ్రామ పరిశ్రమల కమీషన్ చేపట్టే వివిధ కార్యక్రమాల ద్వారా చాలా తక్కువ ఖర్చుతో మారుమూల ప్రాంతాల్లోని చేతివృత్తుల వారికి ఉపాధి అవకాశాలను కల్పిస్తోంది. KVIC యొక్క గ్రామోద్యోగ్ వికాస్ యోజన కింద కుమ్హర్ సశక్తికరణ్ యోజన, హనీ మిషన్, చార్మ్ కరిగర్ సశక్తికరణ్ యోజన, అగరబత్తుల తయారీ, వంటి పథకాల ద్వారా అధునాతన శిక్షణ మరియు టూల్ కిట్లను అందించడం ద్వారా మరింత మంది కళాకారుల ఆర్థిక మరియు సామాజిక స్థితిని మెరుగుపరచడానికి ప్రయత్నాలు చేస్తున్నారు. వీటిలో హ్యాండ్మేడ్ పేపర్ వంటి పర్యావరణసహితమైన పథకాలు కూడా ఉన్నాయని శ్రీ మనోజ్ కుమార్ అన్నారు.
సంపన్నమైన, బలమైన, స్వావలంబన మరియు సంతోషకరమైన దేశాన్ని నిర్మించడానికి, చైర్మన్ KVIC వారి యూనిట్లను విజయవంతంగా నడిపే విధంగా ఈ సందర్భంగా మంత్రి లబ్ధిదారులను ప్రేరేపించారు. ఇది నిరుద్యోగ యువతను ప్రేరేపిస్తుంది. స్వావలంబన ద్వారా "ఉద్యోగార్ధులకు బదులుగా, ఉద్యోగ ప్రదాతగా ఉండండి" అన్నది భారతదేశ ప్రధాన మంత్రి శ్రీ నరేంద్ర మోదీ జి అందించిన నినాదం. గ్రామీణ, పట్టణ ప్రాంతాల్లోని నిరుద్యోగ యువతకు ఉపాధి కల్పించడంలో భారత ప్రభుత్వం రూపొందించిన ప్రధానమంత్రి ఉపాధి కల్పన కార్యక్రమం కీలక పాత్ర పోషిస్తుండడం గమనార్హం. ఈ పథకం కింద, ఏ పారిశ్రామికవేత్త అయినా తయారీ రంగంలో రూ. 50 లక్షల వరకు మరియు సేవా రంగంలో రూ. 20 లక్షల వరకు యూనిట్ను ఏర్పాటు చేసుకోవచ్చు. ఈ యూనిట్ల స్థాపన కోసం, మొత్తం ప్రాజెక్ట్ వ్యయంలో 15% నుండి 25% పట్టణ ప్రాంతాల్లో లబ్ధిదారులకు మరియు 25% నుండి 35% గ్రామీణ ప్రాంతాల్లో భారత ప్రభుత్వం మంజూరు చేస్తుంది. దీనితో పాటు, లబ్ధిదారులను స్థాపించిన వ్యవస్థాపకులుగా చేయడానికి రుణ ఆమోదం పొందిన తర్వాత వారికి ఉచిత వ్యవస్థాపకత అభివృద్ధి శిక్షణ కూడా అందిస్తుంది.
కార్యక్రమంలో, చైర్మన్ KVIC ప్రాంతంలో కొనసాగుతున్న ఖాదీ మరియు గ్రామ పరిశ్రమల కార్యకలాపాల ప్రచారం కోసం ఏర్పాటు చేసిన “ఖాదీ సంవాద్” చర్చలో ఖాదీ మరియు గ్రామీణ పరిశ్రమల కళాకారులు, సంస్థ ప్రతినిధులు మరియు వ్యవస్థాపకులతో కలిసి కాసేపు సంభాషించారు. అలాగే వారితో కలిసి ఉత్సాహభరితమైన వాతావరణంలో భోజనం చేశారు.
ఈ కార్యక్రమంలో రాష్ట్రంలోని ప్రముఖులు, పీఎంఈజీపీ లబ్ధిదారులు, ఖాదీ, గ్రామీణ పరిశ్రమల సంస్థల ప్రతినిధులు, కేవీఐసీ అధికారులు.. తదితరులు అందరూ పాల్గొన్నారు.
సమాచార, ప్రసార మంత్రిత్వ శాఖ
మైసూరులో కమ్యూనిటీ రేడియో స్టేషన్ను ప్రారంభించిన సమాచార ప్రసార శాఖ సహాయ మంత్రి
- "ప్రజల చేత, ప్రజల ద్వారా, ప్రజల కోసం" అనే నినాదానికి కమ్యూనిటీ రేడియో ఒక చక్కని ఉదాహరణ సమాచార ప్రసార శాఖ సహాయ మంత్రి
'ప్రజల చేత, ప్రజల ద్వారా, ప్రజల కోసం' అనే సూత్రం కమ్యూనిటీ రేడియో స్టేషన్లకు సంపూర్ణంగా వర్తిస్తుందని, మత్స్య, పశుసంవర్ధక, పాడిపరిశ్రమ, సమాచార & ప్రసార శాఖ సహాయ మంత్రి డాక్టర్ ఎల్. మురుగన్ అన్నారు. కర్ణాటక రాష్ట్రంలోని మైసూరులో జేఎస్ఎస్ మహా విద్యా పీఠంలో పవిత్ర జగద్గురు డాక్టర్ శ్రీ శివరాత్రి రాజేంద్ర మహాస్వామి 106వ జయంతి వేడుకల సందర్భంగా కమ్యూనిటీ రేడియో స్టేషన్  ప్రారంభోత్సవ కార్యక్రమం జరిగింది. ప్రస్తుతం దేశవ్యాప్తంగా దాదాపు 329 కార్యాచరణ కమ్యూనిటీ రేడియో స్టేషన్లు ప్రసారమవుతున్నాయి, వీటిలో 22 కర్ణాటకలో ఉన్నాయి జేఎస్ఎస్ రేడియో అనేది మైసూర్ నగరంలో ప్రసారమయ్యే మూడవ కమ్యూనిటీ రేడియో స్టేషన్. "వెనుకబడిన ప్రాంతాలలో కింది స్థాయి వ్యక్తుల మీడియాగా, కమ్యూనిటీ రేడియో ఇటీవలి సంవత్సరాలలో ప్రజాదరణ పొందింది మరియు విధానకర్తలు మరియు అట్టడుగు వర్గాల ప్రజలు తమ సంఘం అభివృద్ధి ప్రక్రియలో పాల్డొనేలా ఇది ఒక కొత్త శకానికి తెరతీస్తుంది" అని మంత్రి తెలిపారు. స్థానిక జనాభాలో కమ్యూనిటీ రేడియో స్టేషన్ల యొక్క ప్రాముఖ్యతను మంత్రి ఈ సందర్భంగా నొక్కి చెప్పారు. కోవిడ్ 19 గురించి అవగాహన కల్పించడంలో, అలాగే మహమ్మారి సమయంలో కేంద్ర ప్రభుత్వం ప్రారంభించిన సంక్షేమ పథకాల గురించి తెలియజేయడంలో కమ్యూనిటీ రేడియో స్టేషన్లు ముఖ్యమైన పాత్ర పోషించాయని మంత్రి తెలిపారు. ఈ సందర్భంగా మంత్రి శ్రీ సుత్తూర్ మఠం యొక్క సహకారాన్ని తెలియజేస్తూ ఈ మఠం దక్షిణ భారతదేశంలోని అత్యుత్తమ మత కేంద్రాలలో ఒకటని అన్నారు. మానవత్వానికి, సాధ్యమైన అన్ని విధాలలో నిష్కళంకమైన సేవకు ఈ మఠం ప్రసిద్ధి చెందింది
అని అన్నారు. వెయ్యి యాభై సంవత్సరాల కంటే ఎక్కువ ఫలవంతమైన తన ఉనికితో, దేశవ్యాప్తంగా మరియు విదేశాలలో వేలాది మంది ప్రజలకు సామాజిక-ఆధ్యాత్మిక-ఆరోగ్య మరియు విద్యా కేంద్రంగా శ్రీ సుత్తూర్ మఠం ఒక కేంద్రంగా నిలిచిందని అన్నారు. ఈ సందర్భంగా శ్రీ సుత్తూరు వీరసింహాసన సంస్థాన్ మఠానికి చెందిన పవిత్ర జగద్గురు శ్రీ శివరాత్రి దేశికేంద్ర మహాస్వామిజీతో పాటు
కృష్ణరాజ్ నియోజకవర్గం ఎంఎల్ఏ శ్రీ ఎస్.ఎ. రామదాస్, చామరాజ ఎంఎల్ఏ నియోజకవర్ఘానికి చెందిన శాసనసభ్యుడు శ్రీ నాగేంద్ర, నరసింహరాజ్ నియోజక వర్గం ఎంఎల్ఏ శ్రీ తన్వీర్ సైత్, మైసూర్ సిటీ కార్పొరేషన్ మేయర్ శ్రీమతి సునంద పలనేత్ర, మైసూర్ విశ్వవిద్యాలయం వైస్ ఛాన్సలర్ డాక్టర్ హేమంత కుమార్తో పాటు పలువురు ప్రముఖులు హాజరయ్యారు.
ఆర్థిక మంత్రిత్వ శాఖ
"సామాజిక మౌలిక సదుపాయాల ఫైనాన్సింగ్ డిజిటల్ టెక్నాలజీల వాడకం"పై ఆర్థిక వ్యవహారాల శాఖ, న్యూ డెవలప్మెంట్ బ్యాంక్ల సంయుక్తంగా వర్చువల్ సెమినార్
ఆర్ధిక శాఖ, ఆర్ధిక వ్యవహారాల శాఖ, న్యూ డెవలప్మెంట్ బ్యాంక్ సంయుక్తంగా "సామాజిక మౌలిక సదుపాయాల ఫైనాన్సింగ్ డిజిటల్ టెక్నాలజీల వాడకం"పై వర్చువల్ సెమినార్ను నిర్వహించనున్నాయి. ఇండియన్ బ్రిక్స్ చైర్షిప్ 2021, ఆర్థిక మరియు ఆర్థిక సహకార అజెండాలో భాగంగా ఈ నెల 13వ తేదీన  ఈ సెమినార్ను నిర్వహించనున్నారు. కోవిడ్-19 మహమ్మారి సామాజిక మౌలిక సదుపాయాలలో పెట్టుబడులు పెట్టడం యొక్క ప్రాముఖ్యతను బలోపేతం చేసింది. ఆధునిక మరియు అభివృద్ధి చెందుతున్న ఆర్థిక వ్యవస్థలలో డిజిటల్ టెక్నాలజీలను పెంచే ప్రాముఖ్యతను కూడా ఇది నొక్కి చెప్పింది. కరోనా మహమ్మారి కారణంగా ఎదురవుతున్న సవాళ్లు అందరికీ, ముఖ్యంగా బ్రిక్స్ దేశాలకు ఒకే విధంగా ఉన్నాయి. సాంఘిక, ఆర్థిక, డిజిటల్ అభివృద్ధికి సంబంధించిన సాధారణ ప్రయోజనాలను మనం పంచుకునేందుకు మరియు ముందుకు సాగడానికి స్థిరమైన యంత్రాంగాన్ని నిర్మించడంలో గొప్ప సామర్థ్యం కలిగి ఉంది. ఈ సదస్సు ప్రభుత్వ మరియు ప్రైవేట్ రంగాల నుండి ఉన్నత స్థాయి వారు పాల్గొననున్నారు. 21 వ శతాబ్దంలో సామాజిక మౌలిక సదుపాయాల ఫైనాన్సింగ్, డిజిటల్ టెక్నాలజీల వాడకం చుట్టూ ఉన్న ముఖ్య సమస్యలపై దృష్టి సారిస్తుంది. ఈ సమావేశంలో పలు ప్యానెల్ చర్చలు, రెండు థిమాటిక్ సెషన్లలో భాగంగా వివిధ అంశాలపై పలు రకాల సమాలోచనలు జరపనున్నారు. సాంఘిక మౌలిక సదుపాయాలలో పెట్టుబడులు పెట్టడం యొక్క ప్రాముఖ్యత వంటివి, సామాజిక మౌలిక సదుపాయాలకు సంబంధించి సవాళ్లను ఎదుర్కోవటానికి స్థిరమైన అభివృద్ధి దశలను ప్రోత్సహించడం, ప్రైవేటు రంగాల భాగస్వామ్యాన్ని పెంచడానికి ప్రాజెక్టులను డి-రిస్క్ చేయడానికి ఫైనాన్సింగ్ మార్గాలు, ఆరోగ్యాన్ని బట్వాడా చేయడానికి డిజిటల్ టెక్నాలజీని సామాజిక మౌలిక సదుపాయాలతో అనుసంధానించడం యొక్క విలువ కోవిడ్-19 తరువాత విద్య విషయంలో రికవరీ, తదితర అంశాలపై ఈ సమావేశంలో చర్చలు జరపే అవకాశం ఉంది. బ్రిక్స్ దేశాలలో సామాజిక మౌలిక సదుపాయాలకు నిధులు సమకూర్చడానికి ఆచరణీయ నమూనాలు, సాధనాల పరిధిని కూడా ఇందులో అన్వేషించనున్నారు. ఈ సమావేశంలో ఆర్థిక వ్యవహారాల కార్యదర్శి శ్రీ అజయ్ సేథ్ ప్రారంభోపన్యాసం చేయనున్నారు. ఆ తరువాత ఎన్డీబీ అధ్యక్షుడు మిస్టర్ మార్కోస్ ట్రాయ్జో ప్రసంగించనున్నారు. కొలంబియా విశ్వవిద్యాలయపు సెంటర్ ఫర్ సస్టైనబుల్ డెవలప్మెంట్ డైరెక్టర్ ప్రొఫెసర్ జెఫ్రీ డి.సాచ్స్ ఈ సమావేశంలో కీలకోపన్యాసం చేయనున్నారు.
ప్రధాన మంత్రి కార్యాలయం
స్వచ్ఛ్ భారత్ మిశన్ మన పేద తల్లులమరియు సోదరీమణుల యొక్క జీవనాన్ని శక్తియుక్తం గా చేస్తున్నది: ప్రధాన మంత్రి
స్వచ్ఛ్ భారత్ మిశన్ మన పేద మాతృమూర్తుల మరియు సోదరీమణుల జీవనం లో సాధికారిత ను కల్పించడం కోసం పాటుపడడం అనేది యావత్తు దేశానికి సంతోషదాయకమైన విషయం అని ప్రధాన మంత్రి శ్రీ నరేంద్ర మోదీ అన్నారు.
పేద మాతృమూర్తులు మరియు సోదరీమణుల కు టాయిలెట్ ల నిర్మాణం ఎంతటి ప్రాముఖ్యం కలిగినటువంటి అంశమో కళ్లకు కట్టే ఒక సృజనాత్మకమైన వీడియో క్లిప్ ను కూడా శ్రీ నరేంద్ర మోదీ శేర్ చేశారు.
ప్రధాన మంత్రి ఒక ట్వీట్ లో -
‘‘స్వచ్ఛ్ భారత్ మిశన్ మన పేద మాతృమూర్తుల మరియు సోదరీమణుల జీవనాన్ని సశక్తం గా మలచేటటువంటి కార్యాన్ని నెరవేర్చడం అనేది యావత్తు దేశాని కి సంతోషదాయకం అయినటువంటి విషయం..’’ అని పేర్కొన్నారు.
దివ్యాంగ చిన్నారుల కోసం డిజిటల్ వనరులను ఉత్పత్తి చేయడానికి, ఈ–పాఠ్యాంశాల అభివృద్ధి చేయడానికి తగిన మార్గదర్శకాలను జూన్ 8, 2021 న జారీ చేశారు. వివరాలను ఈ లింకు ద్వారా చూడవచ్చు. https://www.education.gov.in/sites/upload_files/ mhrd / files / CWSN_E-Content_guidelines.pdf
మార్గదర్శకాలు ఈ క్రింది వాటిని సిఫార్సు చేశాయి:
విద్యార్థుల అభ్యాస అవసరాలను తీర్చడానికి యుడిఎల్ సూత్రాల ఆధారంగా యాక్సెస్ చేయగల డిజిటల్ పాఠ్యపుస్తకాలు
చెవిటి విద్యార్థుల కోసం సంజ్ఞల వీడియోలు
అనుబంధ ఈ–కంటెంట్... -ఇది పైన 1, 2 మినహా ఇతర రకాల ఈ–-కంటెంట్లను కలిగి ఉంటుంది.
రోజువారీ జీవితంలో వ్యక్తిగత సమర్ధతకు సంబంధించిన నైపుణ్యాలపై ప్రధాన దృష్టి పెట్టడం జరిగింది. ఎందుకంటే కమ్యూనికేషన్ భాష, అక్షరాస్యత, సాధారణ అంకగణిత నైపుణ్యాలు, స్వీయ-అవగాహన, తన ఇతరుల భావోద్వేగ అవసరాలు తెలుసుకోవడం, స్వీయ-అవగాహన, స్వీయ- క్రమశిక్షణ, తగిన సామాజిక ప్రవర్తన, శారీరక సామాజిక వాతావరణం గురించి అవగాహన, సైకో-మోటార్ సమన్వయం, అభిజ్ఞా విధులు, వృత్తి / ఉపాధి సంబంధిత నైపుణ్యాలు, ఆసక్తి / అభిరుచి గల ప్రాంతాల్లో అభివృద్ధి మొదలైనవి విద్యార్థులకు చాలా ముఖ్యం.
ఆత్మనిర్భర్ భారత్ కార్యక్రమంలో భాగంగా పీఎమ్ ఈ–వైద్య ప్రోగ్రామ్ ను గత మే17న ప్రారంభించారు. డిజిటల్ / ఆన్-ఎయిర్ విద్యకు సంబంధించిన ప్రయత్నాలను ఇది ఏకీకృతం చేస్తుంది. బధిరుల కోసం, అంధుల కోసం ఈ–-కంటెంట్ అభివృద్ధి చేస్తారు. రేడియో, కమ్యూనిటీ రేడియో, పాడ్కాస్ట్లను వినిపిస్తారు. దీక్షా పోర్టల్లో 1 నుండి 12 తరగతులకు క్యూఆర్ కోడెడ్ ఎనర్జైజ్డ్ డిజిటల్ పాఠ్యపుస్తకాలను అప్లోడ్ చేస్తారు. వినికిడి లోపం ఉన్న విద్యార్థుల కోసం ప్రత్యేకంగా ఐఎస్ఎల్లో డీటీహెచ్ ఛానెల్ కూడా ప్రత్యేకంగా నిర్వహిస్తున్నారు.ఈ సమాచారాన్ని కేంద్ర విద్యాశాఖ మంత్రి ధర్మేంద్రప్రధాన్ గురువారం రాజ్యసభలో లిఖితపూర్వకంగా తెలిపారు.
ప్రధాన మంత్రి కార్యాలయం
భారతదేశాని కి ప్రధాన న్యాయమూర్తి గా డాక్టర్ జస్టిస్ డి.వై. చంద్రచూడ్ పదవీప్రమాణాన్ని స్వీకరించిన సందర్భంలో ఆయన కు అభినందనలు తెలిపిన ప్రధాన మంత్రి
భారతదేశాని కి ప్రధాన న్యాయమూర్తి గా డాక్టర్ జస్టిస్ డి.వై. చంద్రచూడ్ పదవీప్రమాణాన్ని స్వీకరించిన సందర్భం లో ప్రధాన మంత్రి శ్రీ నరేంద్ర మోదీ ఆయన కు అభినందనలు తెలిపారు.
ప్రధాన మంత్రి ఒక ట్వీట్ లో -
‘‘భారతదేశాని కి ప్రధాన న్యాయమూర్తి గా డాక్టర్ జస్టిస్ డి.వై. చంద్రచూడ్ పదవీప్రమాణాన్ని స్వీకరించిన సందర్భం లో ఆయన కు ఇవే అభినందన లు. ఆయన భావి పదవీకాలం ఫలప్రదం కావాలని ఆకాంక్షిస్తున్నాను.’’ అని పేర్కొన్నారు.
(
ఉక్కు మంత్రిత్వ శాఖ
స్టీల్ ఫ్యాబ్రికేటర్లతో సమావేశమైన మంత్రి శ్రీ ధర్మేంద్ర ప్రధాన్
- భిలాయ్ స్టీల్ ప్లాంట్ చుట్టూ స్టీల్ ఫ్యాబ్రికేషన్ క్లస్టర్ అభివృద్ధికి రోడ్ మ్యాప్పై చర్చ
భిలాయ్ స్టీల్ ప్లాంట్ చుట్టూ స్టీల్ ఫాబ్రికేషన్ క్లస్టర్ అభివృద్ధి ప్రణాళికను గురించి చర్చించేందుకు
గాను కేంద్ర ఉక్కు, పెట్రోలియం, సహజవాయువుల శాఖ మంత్రి శ్రీ ధర్మేంద్ర ప్రధాన్ అధ్యక్షత నిన్న ఒక సమావేశం జరిగింది. ఉక్కు మంత్రిత్వ శాఖ, రోడ్డు రవాణా మరియు జాతీయ రహదారుల మంత్రిత్వ శాఖ, రైల్వే మంత్రిత్వ శాఖ, ఐఎన్ఎస్డీఏజీ, సెయిల్ మరియు స్టీల్ ఫ్యాబ్రికేటర్లు ఈ వీడియో కాన్ఫరెన్స్ సమావేశంలో పాల్గొన్నారు. ఉక్కు అవసరాల విషయంలో వంతెన ఫాబ్రికేటర్లు ఎదుర్కొంటున్న సమస్యలను కూడా ఈ సమావేశంలో చర్చించారు. స్టీల్ ఫాబ్రికేషన్ క్లస్టర్ ఈ ప్రాంతంలోని ఎంఎస్ఎంఈ రంగానికి ప్రోత్సాహాన్ని ఇస్తుందని, స్థానికంగా తగిన ఉపాధి కల్పనను సులభతరం చేయడంతో పాటు స్థానిక ఆర్థిక వ్యవస్థకూ తగిన ప్రేరణను ఇవ్వనుంది. గౌరవ ప్రధాన మంత్రి మోడీ పిలుపునిచ్చిన 'ఆత్మ నిర్భర్ భారత్' స్ఫూర్తికి అనుగుణంగా స్టీల్ ఫాబ్రికేషన్ క్లస్టర్ ఏర్పాటు నిలువనుంది. దుర్గ్ జిల్లాలో స్టీల్ ఫాబ్రికేటర్స్ యొక్క స్టీల్ ప్లేట్ అవసరాన్ని పూర్తిగా నెరవేర్చాలని మరియు వీటి సేకరణకు వచ్చే ఏవైనా నిర్బంధ పరిస్థితులను తొలగించేందుకు గాను తగిన చర్యలు చేపట్టాలని మంత్రి శ్రీ ప్రధాన్ భిలాయ్ స్టీల్ ప్లాంట్ సీఈఓను ఆదేశించారు. ఉక్కు వంతెనలను చాలా ఎక్కు మొత్తంలో ఉపయోగిస్తున్న రైల్వేశాఖ మార్గంలోనే రోడ్డు రవాణా జాతీయ రహదారుల శాఖ కూడా తాను నిర్మించే వంతెనలలో ఉక్కు వినియోగాన్ని అధికం చేసేందుకు గల వ్యూహాన్ని కూడా మంత్రి ఈ సందర్భంగా చర్చించారు.
(Visitor Counter : 143
ప్రధాన మంత్రి కార్యాలయం
ప్రధానమంత్రిని కలుసుకున్న గుజరాత్ ముఖ్యమంత్రి
ప్రధానమంత్రి శ్రీ నరేంద్ర మోదీని ఇవాళ గుజరాత్ ముఖ్యమంత్రి శ్రీ భూపేంద్ర పటేల్ కలుసుకున్నారు.
ఈ మేరకు ‘ఎక్స్’ పోస్ట్ ద్వారా ప్రధానమంత్రి కార్యాలయం పంపిన సందేశంలో:
“ప్రధానమంత్రి శ్రీ నరేంద్ర మోదీ @narendramodiని ఇవాళ గుజరాత్ ముఖ్యమంత్రి @CMOGuj శ్రీ భూపేంద్ర @Bhupendrapbjp కలుసుకున్నారు” అని పేర్కొంది.
(
ఆరోగ్య, కుటుంబ సంక్షేమ మంత్రిత్వ శాఖ
219.63 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 4.12 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 17,912
గత 24 గంటల్లో నమోదయిన కొత్త కేసులు 1,326
ప్రస్తుత రికవరీ రేటు 98.78%
వారపు పాజిటివిటీ రేటు 1.08%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 219.63 కోట్ల  డోసులను అధిగమించింది.
12-14 ఏళ్ల వారికి కొవిడ్-19 టీకాల కార్యక్రమం 2022 మార్చి 16 నుంచి ప్రారంభమైంది. అప్పటి నుంచి ఇప్పటి వరకు 4.12 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను 2022 ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
10415420
|
|
రెండో డోసు
|
|
10120708
|
|
ముందు జాగ్రత్త డోసు
|
|
7075162
|
|
ఫ్రంట్లైన్ సిబ్బంది
|
|
మొదటి డోసు
|
|
18437174
|
|
రెండో డోసు
|
|
17720730
|
|
ముందు జాగ్రత్త డోసు
|
|
13752860
|
|
12-14 ఏళ్ల వారు
|
|
మొదటి డోసు
|
|
41248027
|
|
రెండో డోసు
|
|
32389808
|
|
15-18 ఏళ్ల వారు
|
|
మొదటి డోసు
|
|
62015432
|
|
రెండో డోసు
|
|
53347278
|
|
18-44 ఏళ్ల వారు
|
|
మొదటి డోసు
|
|
561421927
|
|
రెండో డోసు
|
|
516353247
|
|
ముందు జాగ్రత్త డోసు
|
|
100847368
|
|
45-59 ఏళ్ల వారు
|
|
మొదటి డోసు
|
|
204049443
|
|
రెండో డోసు
|
|
197081531
|
|
ముందు జాగ్రత్త డోసు
|
|
50816135
|
|
60 ఏళ్లు పైబడినవారు
|
|
మొదటి డోసు
|
|
127681810
|
|
రెండో డోసు
|
|
123223322
|
|
ముందు జాగ్రత్త డోసు
|
|
48385500
|
|
ముందు జాగ్రత్త డోసులు
|
|
22,08,77,025
|
|
మొత్తం డోసులు
|
|
2,19,63,82,882
దేశవ్యాప్త క్రియాశీల కేసుల సంఖ్య 17,912. మొత్తం పాజిటివ్ కేసుల్లో ఇది 0.04 శాతం.
భారతదేశ రికవరీ రేటు 98.78 శాతంగా ఉంది. గత 24 గంటల్లో 1,723 మంది రోగులు కోలుకున్నారు. దీంతో, కోలుకున్న రోగుల సంఖ్య  4,41,06,656 కి పెరిగింది.
గత 24 గంటల్లో 1,326 కొత్త కేసులు నమోదయ్యాయి.
గత 24 గంటల్లో మొత్తం 83,167 పరీక్షలు చేశారు. దేశవ్యాప్తంగా ఇప్పటివరకు 90.09 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 1.08 శాతంగా, రోజువారీ పాజిటివిటీ రేటు 1.59 శాతంగా నమోదయ్యాయి.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 టీకాల తాజా సమాచారం
రాష్ట్రాలకు, కేంద్రపాలిత ప్రాంతాలకు 51.16 కోట్లకు పైగా టీకా డోసుల అందజేత
ఇంకా రాష్ట్రాలు, ప్రైవేట్ ఆస్పత్రుల వద్ద 2.30 కోట్లకు పైగా డోసుల నిల్వ
కేంద్ర ప్రభుత్వం దేశవ్యాప్తంగా కోవిడ్ టీకాల పంపిణీ కార్యక్రమాన్ని వేగవంతం చేయటంతో బాటు విస్తరించింది. జూన్ 21న సార్వత్రిక టీకాల కార్యక్రమాన్ని ప్రారంభించింది. మరిన్ని టీకా డోసులు అందుబాటులో ఉంచటం ద్వారా టీకాలివ్వటాన్ని బాగా పెంచింది. రాష్టాలు, కేంద్రపాలిత ప్రాంతాలు మరింత ప్రణాళికాబద్ధంగా వ్యవహరించేలా టీకా డోసుల అందుబాటుపై ముందస్తు సమాచారం ఇస్తూ సరఫరా వ్యవస్థను క్రమబద్ధం చేసింది
దేశవ్యాప్త టీకాల కార్యక్రమంలో భాగంగా భారత ప్రభుత్వం రాష్ట్రాలకు, కేంద్రపాలిత ప్రాంతాలకు అండగా నిలబడి టీకా మందును ఉచితంగా అందిస్తోంది. సార్వత్రిక టీకాల కార్యక్రమం కొత్త దశలో భాగంగా కేంద్రం దేశంలోని టీకా మందు తయారీ సంస్థలు తయారుచేసే టీకా డోసులలో 75% మేరకు ఉచితంగా రాష్ట్రాలకు, కేంద్ర పాలిత ప్రాంతాలకు అందిస్తోంది
|
|
టీకా డోసులు
|
|

|
|
సరఫరా చేసినవి
|
|
51,16,46,830
|
|
సరఫరాలో ఉన్నవి
|
|
20,49,220
|
|
వాడినవి
|
|
49,19,73,961
|
|
అందుబాటులో ఉన్న నిల్వ
|
|
2,30,03,211
ఇప్పటిదాకా 51.16 కోట్లకు పైగా  టీకా డోసులు రాష్టాలకు, కేంద్రపాలిత ప్రాంతాలకు ఇచ్చింది. మరో 20,49,220 డోసులు సరఫరాలో ఉన్నాయి. ఈ ఉదయం 8 గంటలకు అందిన సమాచారం ప్రకారం ఇప్పటివరకు వృధా అయిన డోసులతో సహా మొత్తం వాడినది 49,19,73,961 డోసులు. 2.30 కోట్లకు పైగా  డోసులు రాష్ట్రాలు, కేంద్రపాలిత ప్రాంతాల దగ్గర, ప్రైవేట్ ఆస్పత్రుల దగ్గర ఇంకా ఉన్నాయి.
ప్రధాన మంత్రి కార్యాలయం
భారత రత్న ఎంజిఆర్కు ఆయన జయంతి సందర్భంగా నివాళులర్పించిన ప్రధానమంత్రి శ్రీ నరేంద్ర మోదీ
తమిళనాడు మాజీ ముఖ్యమంత్రి, దివంగత డాక్టర్ ఎం.జి.రామచంద్రన్ జయంతి సందర్భంగా ప్రధానమంత్రిశ్రీ నరేంద్ర మోదీ, ఈరోజు ఆయనకు ఘనంగా నివాళులర్పించారు. సినిమారంగం నుంచి రాజకీయ రంగం వరకు ఎం.జి.ఆర్ ప్రజల హృదయాలలో నిలిచిపోయారని ఆయన అన్నారు. గుజరాత్లోని కెవాడియాకు దేశంలోని వివిధ ప్రాంతాలనుంచి రైలు సర్వీసులను జండా ఊపి వర్చువల్ విధానంలో ప్రారంభించిన అనంతరం మాట్లాడుతూ ఆయన ఈ మాటలు అన్నారు. ఈ సందర్భంగా ఆయన గుజరాత్లో పలు రైల్వే ప్రాజెక్టులను ప్రారంభించారు.
కెవాడియా వచ్చే రైళ్లలో ఒక రైలు పురచ్చి తలైవర్ డాక్టర్ ఎం.జి.రామచంద్రన్ సెంట్రల్రైల్వే స్టేషన్ నుంచి ప్రారంభం అవుతుండడాన్ని ప్రధానమంత్రి ఈ సందర్భంగా గుర్తుచేశారు. ఎం.జిఆర్ జయంతి సందర్భంగా ప్రధానమంత్రి ఆయనకు ఘనంగా నివాళులర్పించారు. రాజకీయ రంగంలో, చలన చిత్ర రంగంలో ఎం.జి.ఆర్ సాధించిన విజయాలను ప్రధానమంత్రి ప్రత్యేకంగా ప్రస్తావించారు. ఎం.జి.ఆర్ రాజకీయ జీవితం పేదలకు అంకితమని, నిరుపేదలు గౌరవప్రదంగా బతికేందుకు నిరంతరం శ్రమించారని ఆయన కొనియాడారు. ఎంజిఆర్ ఆశయాలను నెరవేర్చేందుకు తాము ప్రయత్నిస్తున్నట్టు ప్రధానమంత్రి తెలిపారు. చెన్నై సెంట్రల్ రైల్వే స్టేషన్ కు ఈ గొప్ప దేశం ఎలా ఎంజిఆర్ పేరు పెట్టినదీ
ఆయన ఈ సందర్భంగా గుర్తు చేశారు.
ప్రధాన మంత్రి కార్యాలయం
కెనడా ఓపెన్ 2023 లో గెలిచినందుకు శ్రీ లక్ష్య సేన్కు అభినందన లు తెలిపిన ప్రధాన మంత్రి
కెనడా ఓపెన్ 2023 లో భారతదేశాని కి చెందిన బాడ్మింటన్ క్రీడాకారుడు శ్రీ లక్ష్య సేన్ విజయాన్ని సాధించినందుకు ప్రధాన మంత్రి శ్రీ నరేంద్ర మోదీ అభినందనల ను తెలియ జేశారు.
ప్రధాన మంత్రి ఒక ట్వీట్ లో -
‘‘కెనడా ఓపెన్ 2023 లో విశిష్టమైనటువంటి విజయాన్ని సాధించిన ప్రతిభావంతుడు శ్రీ @lakshya_sen కు ఇవే అభినందన లు.
ఆయన సాధించిన విజయం ఆయన గట్టి పట్టుదల కు మరియు దృఢసంకల్పాని కి ఒక నిదర్శన గా ఉంది. అది మన దేశ ప్రజల కు ఎక్కడలేని గర్వాన్ని సైతం ప్రసాదిస్తున్నది. ఆయన తన రాబోయే ప్రయత్నాల లోనూ రాణించాలి అని నేను ఆకాంక్షిస్తున్నాను.’’ అని పేర్కొన్నారు.